1.pielikums

Tirgus izpētei

“Būves ekspertīze, būvprojekta "Balvu stadiona futbola laukuma ar skrejceļu un

sektoriem izbūve un inženiertīklu ierīkošana, infrastruktūras uzlabošana" ekspertīze un

paskaidrojuma raksta “Balvu pilsētas stadiona dabīgā zāliena laukuma pārbūve” ekspertīze”

(ID Nr. BNP TI 2023/50)

**TEHNISKĀ SPECIFIKĀCIJA**

**“Būves ekspertīze, būvprojekta "Balvu stadiona futbola laukuma ar skrejceļu un sektoriem izbūve un inženiertīklu ierīkošana, infrastruktūras uzlabošana" ekspertīze un paskaidrojuma raksta “Balvu pilsētas stadiona dabīgā zāliena laukuma pārbūve” ekspertīze”**

**(ID Nr. BNP TI 2023/50)**

**Tirgus izpētes priekšmets:**

Būves ekspertīze, būvprojekta "Balvu stadiona futbola laukuma ar skrejceļu un sektoriem izbūve un inženiertīklu ierīkošana, infrastruktūras uzlabošana" ekspertīze un paskaidrojuma raksta “Balvu pilsētas stadiona dabīgā zāliena laukuma pārbūve” ekspertīze.

Objekta nosaukums: Balvu stadions.

Objekta adrese: Sporta iela 8, Balvi, Balvu novads, LV-4501.

Pasūtītājs: Balvu novada pašvaldība

Uzņēmējs: būvkomersants, kas Pasūtītāja uzdevumā saskaņā ar līgumu veiks ekspertīzi.

## Darbu organizācija, nodrošinājums.

* 1. Uzņēmējs nodrošina darbu izpildei nepieciešamo aprīkojumu un personālu;
  2. Darbu izpildes termiņš: 60 (sešdesmit) dienu laikā no līguma spēkā stāšanās.

1. **Dati par objektu:**
   1. Objekta būvniecības laiks: 24.07.2017. – 26.10.2018;
   2. Objekta nodošanas ekspluatācija: 26.10.2018;
   3. Būvniecības dalībnieki – būvprojekta autors, būvuzņēmējs, būvuzraugs;
   4. Inženierbūves dati:

|  |  |  |
| --- | --- | --- |
|  | Kadastra numurs | 38010040175 |
|  | Būves veids | Cita inženierbūve |
|  | Nosaukums | Balvu stadions |
|  | Būvniecības veids | Pārbūve |
|  | Būves grupa | 2. grupa |
|  | Adrese | Sporta iela 8, Balvi, Balvu novads, LV-4501 |
|  | Galvenā zemes vienība | 38010040175 |
|  | Īpašnieks vai, ja tāda nav, tiesiskais valdītājs un/vai lietotājs | Balvu novada pašvaldība |
|  | Paredzētais galvenais lietošanas veids | 1265 Ēkas un telpu grupas sporta  pasākumiem, tai skaitā arēnas,  sporta manēžas, sporta zāļu ēkas un  telpu grupas, slēgtie peldbaseini,  segtie sporta laukumi, šautuves,  boulinga ēkas un telpu grupas  u.tml. |
|  | Būves tips |  |
|  | Ēkas iedalījums | Cita inženierbūve |
|  | Apbūves laukums (m2) | 7310 |
|  | Kopējā platība (m2) | 7310 |
|  | Augstums (m) | 0 |
|  | Virszemes stāvu skaits | 0 |
|  | Pazemes stāvu skaits | 0 |

1. **Darba uzdevums ekspertīzes veikšanai:**
   1. Inženierbūves ekspertīzi (iekļauj būves ekspertīzi un būvprojekta ekspertīzi) veikt saskaņā ar līgumu, MK Noteikumiem Nr.500 "Vispārīgie būvnoteikumi" un MK Noteikumiem Nr.529 "Ēku būvnoteikumi", Būvniecības likumu, Latvijas būvnormatīvu prasībām un pārējiem MK noteikumiem, kas reglamentē būvniecības sfēru Latvijas Republikā;
   2. Uzņēmējam jāveic inženierbūves ekspertīze atbilstoši MK Noteikumiem Nr.500 "Vispārīgie būvnoteikumi" punktam 61. Uzņēmējam jānodrošina būvspeciālisti atbilstoši MK Noteikumiem Nr. 169 "Būvspeciālistu kompetences novērtēšanas un patstāvīgās prakses uzraudzības noteikumi". Vērtējumu par būvprojekta risinājumiem un atbilstošu atzinumu par tiem jāsniedz Uzņēmējam būvspeciālistam ar patstāvīgās prakses tiesībām būvekspertīzes veikšanā atbilstošā jomā.
   3. Inženierbūves ekspertīzes galvenais uzdevums atrast precīzus cēloņus izbūvētās inženierbūves "Balvu stadiona dabīgā zāliena laukums" nespējai novadīt virszemes ūdeņus, zāliena seguma slikto kvalitāti, kā arī noteikt atbildīgos par šādas situācijas rašanos;
   4. Esošās situācijas apraksts – pirms inženierbūves nodošanas ekspluatācijā 26.10.2018. bija redzams, ka uz laukuma krājas ūdens. Tobrīd tika izvirzīta teorija, ka izveidojoties zālāja sakņu sistēmai, ūdens tiks līdz drenāžas tīkliem, taču tā nenotika. Tika veikti kontrolrakumi lai pārbaudītu drenāžas sistēmas darbību, kas izrādījās kārtībā. Ūdens esamība uz laukuma neļauj Pasūtītājam uzsākt inženierbūves pilnvērtīgu ekspluatāciju tam paredzētājam mērķim;
   5. Uzņēmējam ir jāizskata objekta inženierģeoloģiskās izpētes dati un jāizvērtē atbilstība Pasūtītāja izstrādātajam projektēšanas uzdevumam;
   6. Uzņēmējam ir jāpiesaista sertificēts būvspeciālists vai būvkomersants inženierizpētes jomā un jāveic esošās grunts izpēte pa slāņiem, pētot pieejamos grunts mērījumu datus, nepieciešamības gadījumā par saviem līdzekļiem veicot kontrolurbumus.
   7. Uzņēmējam ir jāizvērtē būvprojekta risinājums un būvdarbi arējiem kanalizācijas tīkliem zem stadiona dabīgā zāliena laukuma;
   8. Uzņēmējam ir jāizvērtē būvprojekta risinājums un būvdarbi stadiona dabīgā zāliena laukumam;
   9. Uzņēmējam papildus jāizvērtē objekta teritorijas drenāžas būvprojekta risinājums, kuru Pasūtītāja uzdevumā šobrīd izstrādā meliorācijas sistēmu projektēšanas būvkomersants;
   10. Inženierbūves ekspertīzes slēdzienā jābūt nepārprotami noteiktām un definētām darbībām, kas ir novedušas pie nekvalitatīvā zāliena un ūdens stāvēšanas uz laukuma. Jābūt atspoguļotām būvprojekta autora, būvuzņēmēja, būvuzrauga, Pasūtītāja veiktām/vai neveiktām darbībām, kas noveduši pie ūdens stāvēšanas uz laukuma. Ekspertīzes slēdzienam jābūt galīgam un tas nedrīkst saturēt norādījumus par papildus ekspertīžu veikšanu, visām nepieciešamam papildus ekspertīzēm jābūt veiktām šis inženierbūves ekspertīzes ietvaros;
   11. Inženierbūves ekspertīzes slēdzienā jābūt sniegtām tāmei izstrādātai pēc LBN 501-17 "Būvizmaksu noteikšanas kārtība", kas atspoguļo bojājumu un ar to saistīto zaudējumu izmaksas;
   12. Inženierbūves ekspertīzes ietvaros jābūt pārbaudītai visai būvprojekta un to sadaļu dokumentācijai, būvdarbu veikšanas izpilddokumentācijai un pārējai projekta īstenošanas ietvaros piekritīgai tehniskai dokumentācijai;
   13. Inženierbūves ekspertīzes ietvaros jānosaka būvprojekta risinājumu kļūdas, nepietiekama detalizācija un nepilnības, tai skaitā to atbilstību LBN prasībām;
   14. Inženierbūves ekspertīzes ietvaros jāpārbauda veikto būvdarbu atbilstību būvprojekta risinājumiem un LBN prasībām;
   15. Ekspertīzes ietvaros ekspertiem ir jāiepazīstas ar projekta realizācijas laikā veikto Pasūtītāja un iesaistīto pušu (būvprojekta autors, būvuzņēmējs, būvuzraugs) saraksti;
   16. Gadījumā, ja inženierbūves ekspertīzes laikā atklāsies papildus būvprojekta un/vai veikto būvniecības darbu nepilnības atspoguļot tās ekspertīzes slēdzienā.
   17. Uzņēmējam ir jāveic ekspertīze SIA “R4F” izstrādātajam paskaidrojuma rakstam “Balvu pilsētas stadiona dabīgā zāliena laukuma pārbūve”.
2. **Dokumentācija:**
   1. Pasūtītājs pēc līguma parakstīšanas iesniegs Uzņēmējam visu nepieciešamo dokumentāciju, tas ir – būvprojekts, būvniecības darbu izpilddokumentācija, projekta īstenošanas laikā apkopotā sarakste un tml. Kā arī jebkuru citu dokumentāciju, kas ir Pasūtītāja rīcībā un attiecas uz objekta izbūvi, kas būs nepieciešama kvalitatīvai inženierbūves ekspertīzes veikšanai.
3. **Uzņēmēja pienākumi:**
   1. Uzņēmējam ir pienākums pēc līguma parakstīšanas 7 (septiņu) dienu laikā iesniegt Pasūtītājam rīcības plānu atbilstoši kuram ir paredzēts veikt inženierbūves ekspertīzi, norādot izpildāmo darbību termiņus;
   2. Uzņēmējam ir pienākums veikt visas nepieciešamas inženierbūves apsekošanas piesaistot nepieciešamo personālu;
   3. Uzņēmējam ir pienākums veikt visus nepieciešamo segto darbu atsegšanu, ja tādi ir vajadzīgi, sedzot atsegšanas izdevumus par saviem līdzekļiem;
   4. Uzņēmējam ir pienākums pēc segto darbu atsegšanas atjaunot bojātās vietas sākotnējā stāvoklī par saviem līdzekļiem;
   5. Uzņēmējam ir pienākums veikt visus nepieciešamos uzmērījumus, gruntsūdens līmeņa noteikšanu, ģeoloģiskās, ģeotehniskās pārbaudes, tai skaitā laboratorijas pārbaudes un citas darbības, kas nepieciešamas kvalitatīva slēdziena sagatavošanai, ja tādas ir nepieciešamas;
   6. Uzņēmējam ir pienākums nepieciešamības gadījumā uzturēt tiešo komunikāciju ar Pasūtītāju un visām būvniecības procesā iesaistītām pusēm (būvprojekta autors, būvuzņēmējs, būvuzraugs). Ekspertīzes slēdzienam jāpievieno veiktā sarakste.
4. **Darbu nodošana un pieņemšana:**
   1. Darbu pabeigšana tiek noformēta ar aktu pievienojot ekspertīzes atzinumu/slēdzienu;
   2. Ja Pasūtītājs pieprasa, tad ekspertam 3 darba dienu laikā jāinformē Pasūtītājs par ekspertīzes veikšanas gaitu. Pēc ekspertīzes veikšanas ekspertīzes veicējs nodod Pasūtītājam dokumentētu ekspertīzes veikšanas gaitu;
   3. Inženierbūves ekspertīzes atzinumu/slēdzienu jāiesniedz Pasūtītājam papīra formātā trijos oriģinālos eksemplāros un elektroniskā formātā.
5. **Papildus prasības:**

7.1 Ar šo Pasūtītājs informē Uzņēmēju, ka ekspertīzes laikā izstrādātā dokumentācija un ekspertīzes slēdziens pēc Pasūtītāja ieskatiem var tikt izmantots tiesvedības procesā.

.